L’Ajuntament informa que s’ha obert el termini per a sol·licitar les subvencions de la Conselleria per a comerciants i artesans
2025-07-24

L’Ajuntament de Burjassot, des de la Regidoria de Promoció Econòmica, que dirigeix Roc Senent, vol informar als ciutadans i ciutadanes interessats que hui, divendres 23 de setembre, el DOCV ha publicat l’ordre que regula la concessió de subvencions en matèria de comerç, consum i artesania, impulsades des de la Conselleria d’Economia Sostenible, Sectors Productius, Comerç i treball.

Aquestes ajudes van destinades a incrementar la competitivitat, la innovació i la qualitat en aquests sectors econòmics i la informació i defensa del consumidor, a través del foment de la cooperació interadministrativa, l’adaptació d’infraestructures i la millora de l’equipament, la gestió, promoció, dinamització, informació, formació, estudis i prestació de serveis.

Atès que el termini de presentació de sol·licituds són 15 dies naturals que es compten a partir de demà dissabte 24 de setembre, el termini finalitzarà el dia 8 d’octubre.

Les persones interessades a sol·licitar aquesta subvenció poden consultar la totalitat de les bases de la convocatòria en AQUEST ENLLAÇ.